**Overvåking av vassdrag i vannområde Mjøsa**

[06/07-2015]

Sommeren og høsten 2015 gjennomføres et omfattende prøvetakingsopplegg for å gi oss enda bedre kunnskap om tilstanden i Hunnselvvassdraget, Mesnavassdraget og Gudbrandsdalslågen. Dette er et samarbeid mellom kommunene Vestre Toten, Gjøvik, Lillehammer og Lesja, Fylkesmannen i Oppland og Vassdragsforbundet for Mjøsa. Vi bruker lokalkjente i kommunene og hos fylkesmannen til innhenting av vannprøver.

I tillegg blir det prøvefiske i de største innsjøene i Sjoa- og Vinstravassdragene, el-fiske i elver med fysiske inngrep og begroingsundersøkelser på mange lokaliteter i vannområdet.